Druge tačke ... tri poslanika Doma naroda Parlamentarne skupštine Bosne i Hercegovine sazvao sam 23. redovnu sjednicu Doma naroda Parlamentarne skupštine Bosne i Hercegovine. Dakle otvaram zasjedanje 23. sjednice Doma naroda Parlamentarne skupštine Bosne i Hercegovine. Dame i gospodo, cijenjeni delegati, uvaženi gosti, želim da vas izvjestim da sjednici prisustvuju četiri delegata iz reda srpskog naroda, četiri delegata iz reda bošnjačkog naroda i tri delegata iz reda hrvatskog naroda. Konstatujem dakle da sjednici prisustvuje 11 delegata što znači da imamo kvorum i možemo donositi punovažne i punopravne odluke. Za današnje redovno zasjedanje 23. sjednice Doma naroda dobili ste dnevni red. 1. Sporazum o razvojnom kreditu, kredit za prilagođavanje poslovnog ambijenta između Bosne i Hercegovine i Međunarodne asocijacije za razvoj, predlagač Predsjedništvo Bosne i Hercegovine i 2. Razmatranje zahtjeva predsjedavajućeg Doma naroda Nikole Špirića za razmatranje Prijedloga krivičnog zakona Bosne i Hercegovine, predlagač Vijeće ministara po članu 99. Poslovnika Doma naroda. Otvaram raspravu vezano za dnevni red. Ko se javlja za riječ? Gospodin Halid Genjac. Izvolite.
Poštovane kolege, obzirom da ja imam ozbiljnih primjedbi na Izvještaj o izvršenju Budžeta institucija Bosne i Hercegovine za 2001. godinu i obzirom da mi kasnimo već skoro pola godine sa razmatranjem Izvještaja o izvršenju Budžeta institucija Bosne i Hercegovine za prošlu godinu, ja sam prošli put predložio da se na dnevni red uvrsti na prošlu sjednicu Izvještaj o izvršenju Budžeta. Tada većina nije prihvatila taj prijedlog, 2 bez obzira što kasnimo skoro 6 mjeseci, a obrazloženje je bilo da komisija nije razmatrala taj izvještaj. Budući da je prošlo već 7-8 dana od toga, ja vjerujem da je komisija razmatrala taj izvještaj i zato predlažem kao tačku dnevnog reda da se dopuni današnji dnevni red tačkom Izvještaj o izvršenju Budžeta institucija BiH za 2001. godinu. I ako nije komisija razmatrala ja ostajem pri ovom prijedlogu. Ako jeste pogotovo.
Zahvaljujem gospodinu Genjcu. Ko se dalje javlja za riječ? ne javlja niko. Zaključujem raspravu. Izjašnjavamo se o prijedlogu gospodina Genjca da se rasprava o Izvještaju o izvršenju Budžeta institucija Bosne i Hercegovine, izjasnićemo se, ja moram da kažem da ja nisam dobio izvještaj komisije, dakle nemam izvještaj komisije da bi se moglo, da bi naravno mogli učestvovati u raspravi. Evo ko je za prijedlog gospodina Genjca? Samo malo da glasamo. Zaključili smo raspravu. Nema dalje. Glasamo, moramo se držati Poslovnika. Ko je za prijedlog gospodina Genjca? – 2 za Ko je protiv? – 2 protiv Ko je uzdržan? – ostali uzdržani Dva za, dva protiv, ostali su uzdržani. Konstatujem da prijedlog nije dobio potrebnu većinu, ne može, neće biti uvrštena tačka dnevnog reda. Izjašnjavamo se o predlogu Kolegija Doma naroda. Ko je za dnevni red koji ste dobili u prijedlogu? – 10 za Ko je protiv? Ko je uzdržan? Konstatujem da 10 za, niko protiv, niko uzdržan, jednoglasno usvojen dnevni red. Prelazimo na prvu tačku dnevnog reda Ad. 1. Sporazum o razvojnom kreditu, kredit za prilagođavanje poslovnog ambijenta između Bosne i Hercegovine i Međunarodne asocijacije za razvoj, predlagač Predsjedništvo Bosne i Hercegovine Dame i gospodo dobili ste izvještaj nadležne komisije. Dobili ste i pismo direktora Svjetske banke za Bosnu i Hercegovinu. Vi znate da smo mi jednom imali tačku dnevnog reda, nismo smatrali da li većina delegata tada nije smatralo da se radi o sporazumu koji treba, zahtjeva hitnu ratifikaciju. 3 Od Predsjedništva doduše nismo ni dobili takav zahtjev, ali evo ja mislim da je danas tačka na dnevnom redu i da imamo sva potrebna tumačenja da bismo se pozitivno izjasnili o ratifikaciji ovog sporazuma. Otvaram raspravu. Ko se javlja za riječ? Ne javlja niko. Zaključujem raspravu. Ko je zato da izvršimo ratifikaciju ovog sporazuma o razvojnom kreditu? – 10 za Ko je protiv? Ko je uzdržan? – 1 Dakle, 10 za, 1 uzdržan, konstatujem da smo izvršili ratifikaciju Sporazuma o razvojnom kreditu između Bosne i Hercegovine i međunarodne asocijacije za razvoj. Prelazimo na drugu tačku dnevnog reda Ad. 2. Razmatranje zahtjeva predsjedavajućeg Doma naroda Nikole Špirića za razmatranje Prijedloga krivičnog zakona Bosne i Hercegovine, predlagača Vijeće ministara po članu 99. Poslovnika Doma naroda Otvaram raspravu. Ko se javlja za riječ? Ne javlja niko. Zaključujem raspravu. Ko je zato da se o ovom zakonu izjašnjavamo po članu 99. Poslovnika Doma naroda? – 11 Zahvaljujem, jednoglasno 11 za, niko uzdržan, niko protiv. Dame i gospodo zaključujem 23. sjednicu. Ja vas molim za par saopštenja. Želim da se zahvalim svima vama na današnjem produktivnom radu. želim da vas obavjestim da što se tiče naših daljih obaveza delegati mogu iskoristiti dvije sedmice za odmor. U međuvremenu bi dobro bilo da nadležne komisije kao što je Ustavno-pravna zasjedaju vezano za zakone koji su u skraćenoj proceduri, dakle, dobro mislim da može naredne sedmice se naći jedan dan da bi mogli delegati od 1. do 15. Planiramo redovno zasjedanje u posljednjoj sedmici mjeseca avgusta kako bismo mogli ove zakonske projekte koji su proceduri uspješno završiti i samim time dati najbolji doprinos razvoju reforme pravosuđa i reforme ekonomskog sistema u cjelini u Bosni i Hercegovini. Još jednom vam se svima zahvaljujem i želim da se malo odmorite kako bismo mogli produktivno raditi. Živjeli. Sjednica je zavšila sa radom u 12,20.